CELEX: 32005R1180
Language: sk
Date: 2005-07-20 00:00:00
Title: Nariadenie Komisie (ES) č. 1180/2005 z 20. júla 2005, ktoré stanovuje pre komerčnú kampaň v rokoch 2004/2005 špecifický prevodný koeficient v poľnohospodárstve pre minimálne ceny cukrovej repy, ako aj príspevky na produkciu a doplnkový príspevok v sektore cukru pre meny jednotlivých členských štátov, ktoré neprijali spoločnú menu

21.7.2005   
            
            
               SK
            
            
               Úradný vestník Európskej únie
            
            
               L 189/32
            
         NARIADENIE KOMISIE (ES) č. 1180/2005
   z 20. júla 2005,
   ktoré stanovuje pre komerčnú kampaň v rokoch 2004/2005 špecifický prevodný koeficient v poľnohospodárstve pre minimálne ceny cukrovej repy, ako aj príspevky na produkciu a doplnkový príspevok v sektore cukru pre meny jednotlivých členských štátov, ktoré neprijali spoločnú menu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhu v sektore cukru (1),
   so zreteľom na nariadenie Komisie (EHS) č. 1713/93 z 30. júna 1993, ktoré ustanovuje špecifické podmienky použitia prevodného koeficientu v poľnohospodárstve v sektore cukru (2) a najmä vzhľadom na jej článok 1, odsek 3,
   pričom:
   
               (1)
            
            
               Članok 1 ods. 1 nariadenia (EHS) č. 1713/93 ustanovuje, že minimálne ceny cukrovej repy uvedené v článku 4 nariadenia (ES) č. 1260/2001, ako aj príspevky na produkciu a doplnkový príspevok uvedené v článku 15 a 16 uvedeného nariadenia sa prevedú do národných mien za použitia špecifického prevodného koeficientu v poľnohospodárstve, ktorý sa rovná priemeru vyrátanému pro rata temporis z kurzov v poľnohospodárstve, ktoré boli v platnosti počas trvania príslušnej kampane.
            
         
               (2)
            
            
               Od 1. januára 1999 v súlade s nariadením (ES) č. 2799/98 Rady z 15. decembra 1998, ktoré ustanovuje menový režim eura v poľnohospodárstve (3), treba obmedziť stanovovanie prevodných koeficientov na špecifické prevodné koeficienty v poľnohospodárstve medzi eurom a národnými menami členských štátov, ktoré neprijali spoločnú menu.
            
         
               (3)
            
            
               Pre komerčnú kampaň v rokoch 2004/2005 je teda potrebné stanoviť prevodný koeficient v poľnohospodárstve pre minimálne ceny cukrovej repy, ako aj príspevky na produkciu a doplnkový príspevok v jednotlivých národných menách,
            
         PRIJALA TOTO NARIADENIE:
   Článok 1
   Špecifický prevodný koeficient v poľnohospodárstve, ktorý treba použiť pri prevode minimálnych cien cukrovej repy uvedených v článku 4 nariadenia (ES) č. 1260/2001, ako aj príspevky na produkciu a v prípade potreby doplnkový príspevok, ktoré sú uvedené v článkoch 15 a 16 uvedeného nariadenia vo všetkých národných menách jednotlivých členských štátov, ktoré neprijali spoločnú menu, je pre komerčnú kampaň v rokoch 2004/2005 stanovený v dodatku k tomuto nariadeniu.
   Článok 2
   Toto nariadenie vstupuje do platnosti 21. júla 2005.
   Je účinná od 1. júla 2004.
   
      Toto nariadenie je záväzné vo všetkých svojich bodoch a je priamo použiteľné vo všetkých členských štátoch.
      V Bruseli dňa 20. júla 2005
      
         
            Za Komisiu
         
         J. M. SILVA RODRÍGUEZ
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 987/2005 (Ú. v. EÚ L 167, 29.6.2005, s. 12).
   
      (2)  Ú. v. ES L 159, 1.7.1993, s. 94. Nariadenie naposledy zmenené a doplnené nariadenim (ES) č. 1509/2001 (Ú. v. ES L 200, 25.7.2001, s. 19).
   
      (3)  Ú. v. ES L 349, 24.12.1998, s. 1.
   PRÍLOHA
   k nariadenia Komisie z 20. júla 2005, ktoré stanovuje pre komerčnú kampaň v rokoch 2004/2005 špecifický prevodný koeficient v poľnohospodárstve pre minimálne ceny cukrovej repy, ako aj príspevky na produkciu a doplnkový príspevok v sektore cukru pre meny jednotlivých členských štátov, ktoré neprijali spoločnú menu
   
               Špecifický prepočítací kurz
            
         
               1 euro =
            
            
               30,7292
            
            
               českých korún
            
         
               7,44005
            
            
               dánskych korún
            
         
               15,6466
            
            
               estónskych korún
            
         
               0,579427
            
            
               cyperských libier
            
         
               0,682632
            
            
               lotyšských lats
            
         
               3,45280
            
            
               litovských litas
            
         
               247,437
            
            
               maďarských forintov
            
         
               0,429756
            
            
               maltských lír
            
         
               4,20824
            
            
               poľských zlotých
            
         
               239,768
            
            
               slovinských toliarov
            
         
               39,1877
            
            
               slovenských korún
            
         
               9,11296
            
            
               švédskych korún
            
         
               0,684821
            
            
               libier šterlingov